Ameqqran. Taddart n Uḍaḍ Ameqqran, ad as-tiniḍ d Lberj n Yifel i d-yufraren ɣef wayen merra i as-id-yezzin. Taddart-a, tettwabna ɣef tqacuct n udrar. Di tlemmast-is, yettfeğğiğ lğameɛ amaynut i bnan yimezda-is melmi kan. Taddart-a ; ɣer taggara-agi, ațas n yixxamen i d-yemɣin deg-s yerna myențaḍen akk am yiḥricen n tfekka n umdan daɣ-netta ula d ulawen n wid i ten-izedɣen myurzen gar-asen. Tugget n yimezdaɣ, ttemnasaben kan ger-asen ; ur ttɛacaren ara awerdani ad d-yekcem talemmast. Iberdan n Uḍaḍ Ameqqran, hrawit, ur sɛin ara ațas n yimegran maca ɣer taggara-a ffɣen-asen-d yikeɛlulen. Yal tardast, ad ak-d-yeḍs ukeɛlul ttɣunzun merra yinneharen ladɣa wid iḥemmlen tazzla.